डेविड मिलर

डेविड एंड्रयू मिलर (अंग्रेजी :David Andrew Miller) (जन्म ;१० जून १९८९) दक्षिण अफ्रीका क्रिकेट टीम के एक क्रिकेट खिलाड़ी है। वह एक आक्रामक बाएं हाथ के मध्य क्रम के बल्लेबाज और दाएं हाथ के ऑफ स्पिन गेंदबाज हैं, जो डॉल्फ़िन के लिए घरेलू क्रिकेट खेलते हैं और इंडियन प्रीमियर लीग (आईपीएल) में किंग्स इलेवन पंजाब के पूर्व कप्तान हैं और दक्षिण अफ्रीका टीम के लिए एक दिवसीय अंतरराष्ट्रीय और ट्वेंटी 20 अंतर्राष्ट्रीय प्रारूप में खेलते है।  सितंबर २०१८ में, मिलर ने घोषणा की कि वह अब प्रथम श्रेणी क्रिकेट खेलने के लिए उपलब्ध नहीं रहेंगे।

2017 में डेविड मिलर ने इंटरनेशनल टी-20 क्रिकेट में सबसे तेज शतक लगाया था | मिलर ने बांग्लादेश के खिलाफ पोटचेफ्सट्रूम में महज 35 गेंदों में शतक जड़ दिया था | आज भी ये इंटरनेशनल टी-20 क्रिकेट में सबसे तेज शतक है |

अंतरराष्ट्रीय करियर

मिलर ने बांग्लादेश ए के खिलाफ दक्षिण अफ्रीका ए के लिए एक श्रृंखला के बाद मई २०१० में पहली बार मुख्य टीम में जगह बनाई, जहां वह दूसरे सबसे ज्यादा रन बनाने वाले खिलाड़ी रहे। मिलर ने एंटिगुआ में वेस्टइंडीज के खिलाफ २० मई २०१० को दक्षिण अफ्रीका के लिए ट्वेंटी 20 अंतर्राष्ट्रीय में पदार्पण किया। मिलर ने घायल जैक्स कैलिस की जगह बुलाया गया था। उस मैच में दक्षिण अफ्रीका सिर्फ 1 रन से जीता था। दो दिन बाद मिलर ने वेस्टइंडीज के ही खिलाफ वनडे में पदार्पण किया। उन्होंने अच्छा प्रदर्शन किया और २३ रन बनाए। मिलर को जिम्बाब्वे के दक्षिण अफ्रीका के दौरे में खेलने के लिए चुना गया था, इस दौरान उन्होंने दक्षिण अफ्रीका की जीत में अहम भूमिका निभाई।

१५ अक्टूबर २०१० को, मिलर ने जिम्बाब्वे के खिलाफ अपना पहला एकदिवसीय अंतरराष्ट्रीय अर्धशतक बनाया और दक्षिण अफ्रीका ने ३५१ रनों का विशाल स्कोर खड़ा किया।

मिलर जुलाई २०१३ में श्रीलंका दौरे के लिए दक्षिण अफ्रीकी टीम का हिस्सा थे, जहां तीसरे वनडे में उन्होंने ७२ गेंदों पर ८५ रनों की नाबाद पारी खेली और दक्षिण अफ्रीका को दौरे की पहली जीत दिलाई। मिलर ने मैन ऑफ द मैच का खिताब भी जीता।

मिलर ने अपना पहला एकदिवसीय अंतरराष्ट्रीय शतक वेस्टइंडीज के खिलाफ २५ जनवरी २०१५ को बनाया था  और अपने ३००० रन १९ जून २०१९ को न्यूजीलैंड के खिलाफ पूरे किए।

2015 डेविड मिलर ने जेपी डुमिनी के साथ मिलकर पांचवें विकेट की पार्टनरशिप का वर्ल्ड रिकॉर्ड बनाया था | दोनों बल्लेबाजों ने 186 गेंदों में नाबाद 256 रनों की पार्टनरशिप करी थी | उन्होंने ये आईसीसी क्रिकेट वर्ल्ड कप मे जिम्बाब्वे के खिलाफ बनाया था |

आईपीएल कैरियर 
2016 में किंग्स XI पंजाब ने डेविड मिलर अपना कप्तान बनाया था | वह पिछले चार सत्रों से यानि 2012 से पंजाब से जुड़े हुए थे |

2022 के मेगा ऑक्शन में डेविड मिलर पहली बार में अनसोल्ड रहे थे. दूसरे राउंड में जब दोबारा नाम आया, तब एक करोड़ रुपए बेस प्राइस वाले मिलर को खरीदने केलिए होड़ लग गई | यह होड़ राजस्थान रॉयल्स और गुजरात टीम के बीच ही लगी थी | पहली बोली राजस्थान ने लगाई इसके बाद 16वीं बोली लगाकर गुजरात ने मिलर को 3 करोड़ रुपए में खरीद लिया था |

सन्दर्भ

दक्षिण अफ्रीकी क्रिकेट खिलाड़ी
जीवित लोग
1989 में जन्मे लोग
बाएं हाथ के बल्लेबाज